సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘సూపర్ హీరో’గా జాకీష్రాఫ్ తనయుడు
జాకీష్రాఫ్ తనయుడు టైగర్ ష్రాఫ్ నటిస్తోన్న ‘ది ఫ్లైయింగ్ జాట్’కు చెందిన ఫస్ట్ లుక్ విడుదలైంది
TNN | Updated:
Oct 28, 2015, 05:57PM IST
టైగర్ ష్రాఫ్ పేరు మీకు గుర్తుందా? జాకీష్రాఫ్ కుమారుడైన ఈ యువహీరో ‘పరుగు’ చిత్రానికి రీమేకైన ‘హీరోపంటీ’ సినిమాతో బాలీవుడ్‌కి పరిచయమైన సంగతి తెలిసిందే. తొలి సినిమాకే ఉత్తమ నటుడిగా ఐఫా అవార్డు అందుకున్న ఈ యువతేజం ప్రస్తుతం ‘ది ఫ్లైయింగ్ జాట్’ అనే మరో చిత్రంలో నటిస్తున్నాడు. ఇటీవలే ఈ చిత్రానికి సంబంధించిన ఫస్ట్‌లుక్ విడుదలైంది. ‘సూపర్ హీరో’ గెటప్‌లో ఈ ఫస్ట్‌లుక్‌లో దర్శనమిచ్చాడు టైగర్. జాక్వెలిన్ ఫెర్నాండెజ్ కథానాయికగా, హాలీవుడ్ నటుడు నాథన్ జోన్స్ ప్రతినాయకుడిగా నటిస్తున్న ఈ చిత్రం వచ్చే సంవత్సరం జూన్‌లో విడుదల కానుంది. ప్రఖ్యాత కొరియోగ్రాఫర్, ‘ఏబీసీడీ’ సినిమా డైరెక్టర్ రెమో డిసౌజా దర్శకత్వంలో తెరకెక్కుతున్న ఈ సినిమాకు ఏక్తాకపూర్ నిర్మాతగా వ్యవహరిస్తున్నారు. సూపర్ హీరో చిత్రాలు బాలీవుడ్‌కు కొత్తేమీ కాదు..క్రిష్ లాంటి సూపర్ డూపర్ హిట్ చిత్రాలతో పాటు.. ద్రోణ లాంటి ఫ్లాప్ చిత్రాలూ అందుకు ఉదాహరణలే. అయితే ‘ది ఫ్లైయింగ్ జాట్’ ఏ క్యాటగిరీలోకి వస్తుందో తెలుసుకోవాలంటే కొన్ని రోజులు వేచి చూడాల్సిందే.